ᱵᱷᱤᱢᱱᱟ ᱟᱢᱟᱣᱟᱥᱭᱟ

ᱵᱷᱤᱢᱱᱟ ᱟᱢᱟᱣᱟᱥᱭᱟ (ᱥᱟᱝᱥᱠᱨᱤᱛ : ᱵᱷᱤᱢᱱᱟ ᱟᱢᱟᱣᱟᱥᱭᱟ,  ᱨᱚᱢᱱᱤᱠᱨᱤᱛ : ᱵᱷᱤᱢᱱᱟ ᱟᱢᱟᱣᱟᱥᱭᱟ, ᱞᱤᱴ.. 'ᱵᱷᱤᱢᱟᱜ ᱟᱢᱟᱣᱟᱥᱭᱟ ᱢᱟᱦᱟᱸ') ᱢᱤᱫ ᱦᱤᱱᱫᱩ ᱟᱣᱥᱟᱨ ᱠᱟᱱᱟ ᱡᱟᱦᱟᱸ ᱫᱚ ᱫᱟᱠᱷᱤᱱ ᱥᱤᱧᱚᱛ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ, ᱡᱟᱹᱥᱛᱤ ᱢᱟᱱᱟᱣ ᱫᱚ ᱠᱟᱨᱱᱟᱴᱟᱠ ᱯᱚᱱᱚᱛ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ, ᱚᱱᱟ ᱥᱟᱶᱛᱮ ᱜᱮ ᱟᱱᱫᱷᱨᱟ ᱯᱨᱚᱫᱮᱥ ᱟᱨ ᱛᱟᱢᱤᱞ ᱱᱟᱰᱩ ᱨᱮᱭᱟᱜ ᱠᱤᱪᱷᱩ ᱦᱟᱹᱴᱤᱧ ᱴᱷᱟᱶ ᱠᱚᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱫᱚ ᱦᱤᱱᱫᱩ ᱠᱟᱞᱮᱱᱰᱟᱨ ᱨᱮᱭᱟᱜ ᱟᱥᱟᱲ ᱪᱟᱸᱫᱚ ᱨᱮᱭᱟᱜ ᱟᱢᱵᱚᱥ (ᱟᱢᱟᱣᱟᱥᱭᱟ) ᱨᱮ ᱠᱚ ᱢᱟᱱᱟᱣᱟ᱾

 ᱢᱟᱱᱚᱛ 
ᱟᱢᱟᱣᱟᱥᱭᱟ ᱧᱤᱫᱟᱹ ᱥᱟᱶᱛᱮ ᱜᱮ ᱟᱢᱟᱣᱟᱥᱭᱟ ᱟᱱᱟᱜ ᱯᱟᱠᱷᱣᱟᱲᱮ ᱦᱤᱞᱚᱜ ᱦᱤᱱᱫᱩ ᱠᱚ ᱦᱚᱛᱮᱛᱮ ᱥᱚᱨᱮᱥ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾ ᱩᱱᱠᱩ ᱠᱚᱣᱟᱜ ᱢᱮᱱ ᱞᱮᱠᱟᱛᱮ ᱛᱮ ᱢᱟᱱᱟᱜ ᱠᱟᱱᱟ ᱡᱮ ᱱᱤᱭᱟᱹ ᱚᱠᱛᱮ ᱩᱱᱠᱩᱣᱟᱜ ᱞᱟᱫᱮ ᱮᱢᱟᱱ ᱨᱮ ᱩᱱᱠᱩ ᱟᱹᱜᱤᱞ ᱦᱟᱯᱲᱟᱢ ᱠᱚ ᱦᱟᱹᱵᱤᱡ ᱥᱮᱴᱮᱨᱚᱜ ᱠᱟᱱᱟ ᱟᱨ ᱵᱚᱫᱚᱞ ᱛᱮ ᱟᱥᱤᱥ ᱠᱚ ᱧᱟᱢ ᱮᱫᱟ᱾ ᱱᱚᱶᱟ ᱥᱟᱹᱜᱩᱱ ᱱᱟᱝ ᱨᱮᱱᱟᱜ ᱮᱛᱚᱦᱚᱵ ᱨᱮᱱᱟᱜ ᱩᱨᱩᱢ ᱠᱟᱱᱟ, ᱟᱨ ᱟᱭᱢᱟ ᱜᱟᱱ ᱦᱤᱱᱫᱩ ᱫᱷᱚᱨᱢᱚ ᱠᱚᱣᱟᱜ ᱟᱥᱤᱥ ᱧᱟᱢ ᱞᱟᱹᱜᱤᱫ ᱩᱱᱠᱩ ᱠᱚᱣᱟᱜ ᱵᱚᱝᱜᱟ ᱵᱳᱨᱳ ᱠᱚ ᱦᱩᱭᱩᱜ ᱠᱟᱱᱟ᱾

 ᱱᱚᱶᱟ ᱯᱚᱨᱚᱵᱽ ᱟᱥᱚᱞ ᱛᱮᱫᱚ ᱵᱷᱤᱢ ᱥᱟᱶ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ, ᱡᱟᱦᱟᱸᱭ ᱫᱚ ᱢᱚᱦᱟᱵᱷᱟᱨᱚᱛ ᱨᱤᱱ ᱢᱚᱬᱮ ᱜᱚᱴᱟᱝ ᱯᱟᱞᱟᱴᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫ ᱴᱟᱝ ᱟᱜ ᱧᱩᱛᱩᱢ ᱫᱚ ᱵᱷᱤᱢ ᱛᱟᱦᱮᱸ ᱠᱟᱱᱟᱭ᱾ ᱵᱷᱤᱢᱱᱟ ᱟᱢᱟᱣᱟᱥᱭᱟ ᱫᱚ ᱵᱷᱤᱢ ᱟᱜ ᱡᱟᱱᱟᱢ ᱢᱮᱱᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ, ᱥᱟᱶᱛᱮ ᱜᱮ ᱚᱱᱟ ᱢᱟᱦᱟᱸ ᱦᱤᱞᱚᱜ ᱦᱚᱸ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱡᱚᱠᱷᱚᱱ ᱩᱱᱤ ᱵᱟᱹᱭᱨᱤ ᱵᱟᱠᱟᱥᱩᱨ ᱟᱜ ᱜᱩᱨ ᱠᱟᱭ ᱦᱩᱭ ᱞᱮᱱ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱩᱱᱤ ᱨᱮᱱ ᱵᱽᱨᱟᱢᱟᱬ ᱥᱮᱱᱟ ᱨᱟᱠᱚᱥ ᱦᱚᱦᱛᱮ ᱡᱚᱢ ᱚᱪᱚᱭ ᱠᱷᱚᱱ ᱵᱟᱧᱪᱟᱣ ᱞᱮᱱᱟᱭ ᱾

ᱠᱟᱨᱱᱟᱴᱟᱠ ᱨᱮ, ᱟᱥᱟᱲ ᱨᱮᱭᱟᱜ ᱢᱩᱪᱟᱹᱫ ᱢᱟᱦᱟᱸ ᱦᱤᱞᱚᱜ ᱫᱚ ᱵᱷᱤᱢᱱᱟ ᱟᱢᱟᱣᱟᱥᱭᱟ ᱢᱮᱱᱛᱮ ᱞᱮᱠᱟᱛᱮ ᱜᱮ ᱪᱤᱱᱦᱟᱹᱯ ᱦᱩᱭ ᱟᱠᱟᱱᱟ᱾ ᱱᱤᱭᱟᱹ ᱴᱚᱴᱷᱟ ᱨᱮ ᱥᱮᱣᱳ ᱠᱚᱣᱟᱜ ᱢᱮᱱ ᱠᱟᱛᱷᱟ ᱞᱮᱠᱟᱛᱮ ᱞᱟᱹᱭ ᱢᱮᱱᱟᱜᱼᱟ ᱡᱮ ᱱᱤᱭᱟᱹ ᱢᱟᱦᱟᱸ ᱦᱤᱞᱚᱜ ᱜᱮ ᱥᱤᱣ ᱫᱚ ᱟᱡ ᱯᱨᱟᱛᱤ ᱯᱟᱨᱣᱟᱛᱤ ᱟᱜ ᱵᱷᱟᱠᱛᱤ ᱛᱮ ᱯᱨᱚᱵᱷᱟᱣ ᱟᱹᱭᱠᱟᱹᱣ ᱠᱟᱛᱮ ᱩᱱᱤ ᱟᱡ ᱨᱮᱱ ᱡᱩᱨᱤ ᱨᱩᱯ ᱨᱮ ᱞᱮᱠᱟᱛᱮ ᱨᱮᱵᱮᱱ ᱦᱩᱭ ᱞᱮᱱᱟᱭ ᱾ ᱚᱱᱠᱟ ᱦᱚᱸ ᱢᱟᱱᱟᱜ ᱠᱟᱱᱟ ᱡᱮ ᱡᱩᱫᱤ ᱛᱤᱨᱞᱟᱹ ᱠᱩᱲᱤ ᱠᱚ ᱣᱨᱟᱛ ᱠᱚ ᱫᱚᱦᱚ ᱮᱫᱟ ᱠᱷᱟᱱ, ᱡᱟᱦᱟᱸ ᱫᱚ ᱚᱱᱟ ᱢᱟᱦᱟᱸ ᱦᱤᱞᱚᱜ ᱡᱚᱢ ᱠᱚ ᱞᱟᱹᱜᱤᱫ ᱢᱟᱱᱟ ᱜᱮᱭᱟ, ᱟᱨ ᱥᱤᱣ ᱟᱜ ᱵᱚᱝᱜᱟ ᱵᱳᱨᱳ ᱦᱩᱭᱩᱜ ᱠᱟᱱᱟ, ᱛᱚᱵᱮ ᱯᱟᱨᱣᱟᱛᱤ ᱵᱟᱝ ᱵᱟᱯᱞᱟ ᱟᱠᱟᱱ ᱠᱩᱲᱤ ᱞᱟᱹᱜᱤᱫ ᱢᱤᱫ ᱜᱩᱱᱤ ᱡᱩᱨᱤ ᱧᱟᱢ ᱛᱚᱞᱟᱥ ᱠᱟᱛᱮ ᱩᱱᱤ ᱟᱥᱤᱥ ᱮᱢᱟᱭ ᱠᱟᱱᱟᱭ, 
ᱢᱮᱱᱠᱷᱟᱱ ᱵᱟᱝ ᱵᱟᱯᱞᱟ ᱟᱠᱟᱱ ᱠᱩᱲᱤ ᱠᱚ ᱫᱚ ᱩᱱᱠᱩ ᱠᱚ ᱞᱟᱹᱜᱤᱫ ᱡᱟᱹᱥᱛᱤ ᱢᱟᱦᱟᱸ, ᱞᱟᱦᱟ ᱪᱟᱞᱟᱜ ᱟᱨ ᱠᱩᱥᱤ ᱧᱟᱢᱚᱜ ᱠᱟᱱᱟ᱾
 ᱵᱟᱦᱨᱮ ᱡᱚᱱᱚᱲ 
 ᱥᱟᱹᱠᱷᱭᱟᱹᱛ